laion/Wikipedia-Exotic huggingface dataset:
פיקתיים

פִּיקָתיים או פִּיקות (שם מדעי: Ochotonidae) היא משפחה בסדרת הארנבאים ובה סוג יחיד - פיקה. הפיקות הן קרובות רחוקות של הארנבים, אך מזכירות במראם מכרסמים המתחפרים בסלעים בהרים שונים בעולם. רוב הפיקות שוכנות באזורי אקלים קרים באסיה, צפון אמריקה ובממזרח אירופה וכן בערבות אסיה התיכונה. הם נוהגים לחיות בין אזורי סלעים, שם הם מתחבאים מטורפים או שהם חופרים מאורות ארוכות באדמה ולעיתים מתגוררים יחד איתם מספר ציפורים שלגיות. הם קטנים בהרבה מקרוביהם הארנביים ואורכם 15-23 ס"מ בלבד. הם ניזונים מצמחי קרקע שונים אותם ואוכלים כמו ארנבים גם את הגללים הראשונים שלהם במטרה להפיק עוד מינרלים מהמזון. הם יאכלו גם צמחים ארסיים שהם אוגרים במחסה שלהם. בנוסף בחודשי החורף הקרים הם יאכלו גם נבלות של חיות קטנות. הם משמיעים קולות אזהרה למשל: שריקות. ישנם 30 מינים של פיקות בסוג: תת-סוג Pika פיקה אלפינית (Ochotona alpina) Ochotona argentata פיקת הצווארון (Ochotona collaris) Ochotona hoffmanni פיקה צפונית (Ochotona hyperborea) Ochotona pallasi פיקה אמריקאית (Ochotona princeps) Ochotona turuchanensis תת-סוג Ochotona Ochotona cansus פיקה שחורת-שפה (Ochotona curzoniae) Ochotona dauurica Ochotona huangensis Ochotona nubrica Ochotona pusilla פיקה אפגנית (Ochotona rufescens) Ochotona thibetana Ochotona thomasi תת-סוג Conothoa Ochotona erythrotis Ochotona forresti Ochotona gaoligongensis Ochotona gloveri פיקת ההימלאיה (Ochotona himalayana) Ochotona iliensis Ochotona koslowi פיקה לדאק (Ochotona ladacensis) פיקה גדולת-אוזניים (Ochotona macrotis) Ochotona muliensis Ochotona nigritia Ochotona roylei פיקה אדומה (Ochotona rutila) מדיה וקבצים בנושא פיקתיים בוויקישיתוף פיקתיים, באתר ITIS (באנגלית) פיקתיים, באתר NCBI (באנגלית) פיקתיים, באתר Animal Diversity Web (באנגלית) פיקתיים, באתר האנציקלופדיה של החיים (באנגלית) פיקתיים, באתר GBIF (באנגלית) פיקות באתר ADW אנציקלופדיית החי והצומח של ארץ ישראל, כרך 7 – "יונקים", בעריכת ה. מנדלסון ויורם יום טוב, הוצאת משרד הביטחון , עמ' 90
אחזיה

האם התכוונתם ל... אֲחַזְיָה (מלך ישראל) (870–851 לפנה"ס) – בנו של אחאב, מלך ישראל בשנת 852 או 851 לפנה"ס, ראו אֲחַזְיָהוּ (מלך ישראל) אֲחַזְיָה (מלך יהודה) (865–842 לפנה"ס) – בנו של יהורם, מלך יהודה בשנים 842–843 לפנה"ס, ראו אֲחַזְיָהוּ (מלך יהודה)
סולנודוניים

סולנודוניים (שם מדעי: Solenodontidae) היא משפחת יונקים ארסים, אוכלי חרקים, דמויי חדף גדולים מאמריקה המרכזית. הסולנודוניים הם טורפים קטנים ובין היונקים היחידים בעלי נשיכה ארסית העוזרת להם להרוג את טרפם. במשפחה יש רק סוג אחד ובו שני מינים קיימים ועוד כמה שנכחדו. אלו הם המינים הגדולים ביותר בסדרת אוכלי החרקים ואורכם 20–30 ס"מ. שני המינים החיים הם: סולנודון קובני (Solenodon cubanus) – הנפוץ בקובה סולנודון היספניולי (Solenodon paradoxus) – הנפוץ באי היספניולה הם נחשבים ליונקים פרימיטיביים ועתיקים המקורבים למשפחה הנכחדת נזופונטיים (Nesophontidae). הם מזכירים ביותר חדפים גדולים, מדולדלי שיער וארוכי זנב החיים ביערות באמריקה המרכזית. הם ניזונים מחרקים, תולעים וחסרי חוליות קטנים וכן מצפרדעים, לטאות ועכברים קטנים. ארסם חלש מכדי לפגוע בבני אדם. שני המינים נמצאים בסכנת הכחדה. מדיה וקבצים בנושא סולנודוניים בוויקישיתוף סולנודוניים, באתר ITIS (באנגלית) סולנודוניים, באתר NCBI (באנגלית) סולנודוניים, באתר Animal Diversity Web (באנגלית) סולנודוניים, באתר האנציקלופדיה של החיים (באנגלית) סולנודוניים, באתר GBIF (באנגלית) גילוי: רצף DNA מוכיח כי הסולנודוניים קיימים 78 מיליון שנה, סרטון באתר יוטיובי 4 במאי 2016 הסולנודוניים, האיטי, סרטון באתר יוטיובי 4 במאי 2016
תחשיים

תַחֲשִׁיִּים (שם מדעי: Dugongidae) הם משפחת יונקים ימיים מסדרת התחשאים, שכיום כוללת רק מין אחד - תחש המשכן (Dugong dugon) - הנפוץ בימים טרופיים באפריקה ובדרום אסיה ואוסטרליה. זהו המין הקיים היחיד שאיננו שייך למשפחות תחשי הנהרות. סוג ללא מקור Anisosiren - נכחד סוג Caribosiren - נכחד סוג Indosiren - נכחד סוג Lentiarenium - נכחד סוג Kaupitherium - נכחד סוג Paralitherium - נכחד סוג Priscosiren - נכחד סוג Prohalicore - נכחד סוג Sirenavus - נכחד תת-משפחה Halitheriinae - נכחדה. לעיתים נחשבת למשפחה עצמאית. סוג Prototherium סוג Eotheroides סוג Eosiren תת-משפחה Halitheriinae - נכחדה סוג Halitherium תת-משפחה Dugonginae סוג Bharatisiren - נכחד סוג Callistosiren - נכחד סוג Crenatosiren - נכחד סוג Corystosiren - נכחד סוג Culebratherium - נכחד סוג Dioplotherium - נכחד סוג Domningia - נכחד סוג תחש (Dugong) סוג Italosiren - נכחד סוג Kutchisiren - נכחד סוג Nanosiren - נכחד סוג Norosiren - נכחד סוג Rytiodus - נכחד סוג Xenosiren - נכחד תת-משפחה Metaxytheriinae - נכחדה סוג מטקסיתריום (Metaxytherium) תת-משפחה Hydrodamalinae - נכחדה. לעיתים נחשבת למשפחה עצמאית. סוג דוסיסירן (Dusisiren) סוג Hydrodamalis - בה פרת הים של שטלר תַחַשׁ, אנציקלופדיה אביב חדש, כרך 17, עמ' 142‏, באתר "כותר" בסדרת הסירנות שתי משפחות: משפחת תחשי הנהרות (פרות הים) ומשפחת התחשיים. [...] משפחת התחשיים כוללת מין אחד בלבד, התחש, החי באוקיינוס ההודי ובימים הקשורים אליו. הוא מצוי בחופי אוסטרליה, מזרח אפריקה ומזדמן אף בים סוף. מדיה וקבצים בנושא תחשיים בוויקישיתוף תחשיים, באתר ITIS (באנגלית) תחשיים, באתר NCBI (באנגלית) תחשיים, באתר Animal Diversity Web (באנגלית) תחשיים, באתר האנציקלופדיה של החיים (באנגלית) תחשיים, באתר GBIF (באנגלית)
לנארד

האם התכוונתם ל... אלמור לנארד (Leonard) - סופר ותסריטאי אמריקאי מארק לנארד (Lenard) - שחקן אמריקאי פיליפ לנארד (Lénárd) - פיזיקאי גרמני שלדון לנארד (Sheldon Leonard) - שחקן, מפיק, במאי ותסריטאי יהודי אמריקאי
מרגרטה

האם התכוונתם ל... מרגרטה, הדוכסית של טירול – אצילה אוסטרית מרגרטה הבתולה – קדושה נוצרית מרגרטה לבית הבסבורג מרגרטה, נסיכת רומניה מרגרטה, נסיכת פרוסיה לואיזה מרגרטה, נסיכת פרוסיה מרגרטה הראשונה, מלכת דנמרק מרגרטה השנייה, מלכת דנמרק המלכה מרגרטה מרגריטה
מצר האי בל

מצר האי בל (בצרפתית: Détroit de Belle Isle) הוא מצר ים קנדי המחבר בין מפרץ סנט לורנס לים לברדור, זהו המוצא הצפוני של מפרץ סנט לורנס. המצר מפריד בין האי ניופאונדלנד לחצי האי לברדור בקנדה. המצר הוא חלק מהדרך הקצרה ביותר בין הימות הגדולות לבין אירופה. אורך המצר 125 ק"מ ורוחבו נע בין 15 ל-60 ק"מ. בחורף חלק מהמצר מכוסה קרח. שמו של המצר ניתן לו משמו של האי בל שנמצא בפתח המצר. מדיה וקבצים בנושא מצר האי בל בוויקישיתוף מצר האי בל, באתר אנציקלופדיה בריטניקה (באנגלית)
נייטרליות

האם התכוונתם ל... נייטרליות (פילוסופיה) – במובן של אי הטיה קוגניטיבית לצד זה או אחר (ראו גם אובייקטיביות) מדינה נייטרלית – מדינה שאינה תומכת בצד כלשהו בסכסוכים בינלאומיים ובמלחמות בין מדינות בהשאלה, בלשון הדיבור - נייטרלי - אי תמיכה של אדם או גוף בצד מסוים בסכסוך או בוויכוח אזור נייטרלי – אזור שתוחם הגובל לפחות באחת המדינות שהסכימו להקים ביניהם שטח נייטרלי מין נייטרלי (בלשנות) – ראו מין דקדוקי נייטרליות במין בלשון – ראו מגדר בלשון נייטרליות חשמלית - ראו מטען חשמלי איבר נייטרלי (גם איבר אדיש) – איבר יחידה, איבר בקבוצה שפעולה בינארית המתבצעת אתו ועם איבר אחר בקבוצה אינה משנה את האיבר האחר
המניפסט השחור

המניפסט השחור (באנגלית: Icon) הוא ספר מתח מאת פרדריק פורסיית'. בשנת 2005 עובד הספר לסרט קולנוע בבימויו של צ'ארלס מרטין סמית ובכיכובם של פטריק סווייזי, מייקל יורק ופטריק ברגין. נייג'ל אירוויין, ראש ה-SIS לשעבר מגייס את ג'ייסון מונק, סוכן חשאי ב-CIA במהלך המלחמה הקרה וקודם לכן סמל בחיל המודיעין של צבא ארצות הברית שלחם במלחמת וייטנאם, במטרה לסכל את השתלטותו של רודן על רוסיה. מונק עובר השתלמויות שנות בטירת פורבס בלב בריטניה במטרה לרענן את כישוריו. בין היתר הוא ובכלל זה בשימוש במחשבים ואימוני ירי באקדח מאת סמל בכיר ביחידת ה-SAS. בתום ההכשרה יוצא מונק לרוסיה, אולם לרודן מסייע אנאטולי גרישין, קולונל בדימוס ב־KGB שהוא יריבו המושבע של מונק. הספר "המניפסט השחור", באתר "סימניה" "המניפסט השחור", במסד הנתונים הקולנועיים IMDb (באנגלית) פרדריק פורסיית', "המניפסט השחור",הוצאת נירם, 1997, עמודים 34-36. פרדריק פורסיית', "המניפסט השחור",הוצאת נירם, 1997, עמודים 256-257.
אליהו ליאון לוי

הרב אליהו ליאון לוי ("הבאבא ליאון") (ה'תרצ"ט, 1939 – ד' באב ה'תשע"ה, 20 ביולי 2015) היה מקובל מבני ברק, מחבר "תיקון יסוד ישועת אליהו". נולד כבן זקונים לשפיקה ולרב ישועה שהיה רב העיר מרעאש שבטורקיה. כשהיה כבן 8, משפחתו עלתה לארץ ישראל והתיישבה במושבה נס ציונה, ובהמשך עברה להתגורר בשכונת עזרא שבתל אביב-יפו, שם הקים אביו את בית המדרש "עזרה ותושיה" והיה לרבם של העולים מטורקיה. בגיל 12 למד בישיבת "אוהל מועד" בתל אביב, ובגיל 18 עבר ללמוד בישיבת חב"ד בעיר. בגיל 21 התגייס לצנחנים, אך כבן למשפחה שכולה שאיבדה את בנה יהודה במהלך מלחמת העצמאות, שוחרר לאחר כשנה. מקום קבורתו של אחיו לא נודע גם כיום. נישא לשושנה והחל ללמוד בכולל "בית הלל" במשך כארבע שנים, ולאחר מכן החל ללמוד את תורת הקבלה. לימים עבר להתגורר בבני ברק והקים בה את ישיבת המקובלים "תיקוני אליהו ומעייני הישועה" בראשה עמד עד פטירתו. בימי חמישי נהג להיות שרוי בתענית ולקבל קהל. חיבר את "תיקון יסוד ישועת אליהו" - תיקון מיוחד להוצאת זרע לבטלה, ובמשך עשרות שנים היה עובר עם חסידיו מעיר לעיר בבתי כנסת ומנחיל את התיקון. התיקון היה נערך מדי יום חמישי בימי השובבי"ם, בלילות של תפילות ותיקונים בשירה ובכיה עד אור הבוקר. התיקון האחרון בכל שנה שהיה נערך בכותל המערבי משך אליו אלפי אנשים. היה ידוע כחזן. במשך כארבעים וחמש שנה הרב היה מגיע פעמיים בשבוע לכותל המערבי: פעם אחת באמצע השבוע ופעם שנייה במוצאי שבת, שם היה מסיים יחד עם חסידיו את ספר התהילים ולאחר מכן היה מעביר דרשה שבועית. כמו כן, היה מגיע עם חסידיו מידי ראש חודש לכותל המערבי ל"תיקון ליל ראש חודש". נפטר בד' באב תשע"ה, 20 ביולי 2015 בבני ברק, בגיל 76. "ישועות אליהו השלם", הופץ גם כספר מקוצר בשם "ישועות אליהו" "קדושת ישראל", הופץ גם כספרון-כיס מקוצר "צעקת ישראל", הופץ גם כספרון-כיס מקוצר "משבצות זהב לבושה" - לנשים בנו בכורו הרב יהושע לוי, ראש ישיבת עטרת הלווים בנו הרב חיים לוי, רב בישיבת עטרת הלויים בנו ר' שמואל לוי, חזן בית הכנסת ספרא במנהטן מדיה וקבצים בנושא אליהו ליאון לוי בוויקישיתוף תיקון יסוד ישועת אליהו באתר אורייתא כתבה על ליל תיקון היסוד, מאת צבי פישמן שירת הרב בתיקון היסוד בכותל המערבי, באתר יוטיוב צילום: בעריש פילמר, ‏תיעוד: המונים ליוו את ה"בבא ליאון" למנוחות, באתר כיכר השבת, 20 ביולי 2015 כיכר השבת, ‏ניחום אבלים בחצרו של המקובל הרב אליהו ליאון לוי זצ"ל • תיעוד, באתר כיכר השבת, 22 ביולי 2015 כיכר השבת, ‏בבא ליאון זצ"ל עם גדולי ישראל • תמונות חייו, באתר כיכר השבת, 20 ביולי 2015 אליהו ליאון לוי, דף שער בספרייה הלאומית תיקון יסוד ישועת אליהו באתר אורייתא
גביע העולם למועדונים 2015

גביע העולם למועדונים 2015 נערך בשנת 2015 ביפן מ-10 בדצמבר עד 20 בדצמבר, והוא גביע העולם למועדוני כדורגל ה-12 במספר. בטורניר זכתה הקבוצה הספרדית ברצלונה נציגת אופ"א אשר גברה במשחק הגמר על ריבר פלייט הארגנטינאית, נציגת CONMEBOL. הייתה זו הזכייה הרביעית של מועדון ספרדי בטורניר. שני אצטדיונים נבחרו לארח את הטורניר: אצטדיון ניסאן (האצטדיון הבינלאומי יוקוהמה) ואצטדיון נגאי. הקבוצות שהשתתפו בטורניר הן: אתר האינטרנט הרשמי של גביע העולם למועדונים 2015 (באנגלית)
בית מנורה מבטחים

האם התכוונתם ל... בית הסנה – בניין משרדים הממוקם בפינת הרחובות אלנבי ויהודה הלוי בתל אביב, ומשמש את חברת "מנורה מבטחים" ואת בנק הפועלים מגדל מנורה מבטחים – מגדל משרדים הנמצא בתהליכי בנייה במתחם בורסת היהלומים ברמת גן
מקלט של אחד עשר

מקלט של אחד עשר (ברוסית: Приют одиннадцати) הוא בית מלון למטפסים על ההר אלברוס בקווקז בגובה של 4,130 מטר מעל פני הים. זהו המלון על ההר הגבוה ביותר באירופה. הוקם על המדרון הדרום מזרחי של ההר אלברוס. שם המלון נבחר לפי הצעתו של יו"ר "אגודת הרי קווקז" ר. לייזנגר, שלן במקום הזה עם קבוצת סטודנטים בשנת 1909. בניין העץ הראשון של המקלט נבנה בשנת 1932, ובשנת 1938 הוקם במקומו בניין בן שלוש קומות שעמד במשך 60 שנים. ה"מקלט" נבנה תוך עונה אחת עם עזרתה של האוכלוסייה המקומית, שהרימה חומרי בנייה לאתר בגובה של 4,130 מטר עם תשלום עבור כל קילו של מטען. קומת הקרקע של הבניין שמשה כ"מקלט" למטפסים, קומה שנייה - למדריכים ומצילים, שלישית - למדענים. המקלט שימש גם אנשי נקו"ד והיה בו טלפון ישיר לקרמלין. היה במקום בית מרחץ קטן שנהרס בקרבות במהלך מלחמת העולם השנייה. ב-28 בספטמבר 1942 התרחש במלון מאבק בין היחידה המיוחדת של הנקו"ד לחיילים גרמנים. הקרב הסתיים בהפסד של כוחות הנקו"ד. בקומה השלישית, בעקבות מאמצים של חובבי טיפוס הרים, הוקם מוזיאון. באוגוסט 1998 נשרף המקלט, בגלל הפרות של כללי בטיחות אש, ככל הנראה, שביצעו תייר מצ'כיה והמדריכים הרוסים. בשנת 2001, השתמשו המטפסים לראשונה במקלט חדש שנבנה במקומה של תחנת דיזל ישנה. נכון לעכשיו, הבניין הישן השרוף מפורק לחלוטין. במקומו נבנה בניין חדש. נכון לשנת 2013 בנייתו של המלון כבר יצאה לדרך. מדיה וקבצים בנושא מקלט של אחד עשר בוויקישיתוף Андреев, Герман. "Мрачный юбилей: 10 лет назад (в 1998 году) – сгорел «Приют 11»". Клуб альпинистов Санкт-Петербург.
פירגון

פירגון הוא מונח לא רשמי בעברית מודרנית, ומושג נפוץ בתרבות הישראלית, שמתאר פעולה חיובית של אהדה, עידוד ותמיכה באדם, שנועדה לחזק את הרגשתו הטובה. מטרת הפירגון היא להפגין נדיבות רוח, חיבה, אמפתיה ושמחה אמיתית כלפי האדם, לרוב בגין משהו שהוא עשה או קרה לו או עתיד לקרות. צורת הפועל של המילה, "לפרגן", מתארת פעולה, שמטרתה לגרום למישהו להרגיש טוב ולתת לו חיזוק בלי מניעים נסתרים והעדר שליליות. במילונים ולקסיקונים לעברית חדשה מוצעות מספר הגדרות למונח פירגון. במילון ספיר, למשל, מתואר המונח כ"מחווה של חוסר קנאה, ראייה בעין טובה, אהדה". ב"מילון הצירופים" יש התייחסות לפירגון עצמי - "פירגן לעצמו. יזם עבור עצמו אירוע מהנה, רכישה נחשקת או בילוי ... השימוש הוא בדרך כלל בהוראת תמיכה או עידוד של הזולת". חלופות עבריות המוצעות במילונים למילה "לפרגן", הן 'לראות בעין טובה' (לעומת 'לראות בעין צרה או רעה'), 'לדרוש בטובתו של...', 'לקבל באהדה', 'לשמוח בהצלחה או הישג של אדם', וכדומה. מקור המילה על-פי האקדמיה ללשון העברית - הפועל 'פרגן' ושם הפעולה 'פירגון' - מיידיש, המילה "פארגינען" (ההגייה farginen), ומכאן גם הפ"א הרפה בראש המילה. המקור הרחוק יותר הוא המילה הגרמנית Vergoennen, משם לקחה אותו היידיש, ומשם היא אומצה לעגה (סלנג) העברית. בשנת 2014, עמותת Made In JLM פעלה ליצירת "יום הפרגון הבינלאומי", יום אשר מצוין בתאריך ה-17 ביולי בכל שנה. ביום זה אנשים בוחרים לחלק מחמאות ושבחים לאנשים אחרים במדיה החברתית. . כדי לקדם את האירוע, ארגנה העמותה במשך יממה האקתון, כאשר אחד התוצרים שלו הוא ה"פירגונטור" - כלי אשר מחולל מחמאות במספר שפות. Carmon, Irin. HEBREW’S SPECIAL PRIDE. Tablet Magazine; June 18, 2012 Kordova, Shoshana. Word of the Day / Firgun: The art of tooting someone else's horn Haaretz. Aug. 25, 2014 Firgun: An optimistic little word Davis, Barry. Spreading the good word. Jerusalem Post. July 2015 אתר האינטרנט של יום הפרגון העולמי איתן אבניאון, מילון ספיר רוביק רוזנטל, מילון הצירופים. הוצאת כתר 2005 פרגון, באתר האקדמיה ללשון העברית, ‏17 בינואר 2012 יאיר מור, ‏כבר פרגנתם היום? "יום הפרגון" שוב כאן, באתר ‏מאקו‏, 17 ביולי 2017 יניב אביטל, ‏נמאס לכם מכל הלכלוך ב-Secret? מחר יערך יום הפרגון הישראלי, באתר Geektime‏, 15 ביולי 2014
החברה קדישא של קהילת פראג

חברה קדישא גמילות חסד של אמת של קהילת פראג היה ארגון ללא כוונת רווח של קהילת פראג היהודית. החברה היא החברה קדישא שתקנותיה הן העתיקות ביותר שהשתמרו, ומנהגיה מהווים מקור לרבים ממנהגי הקבורה. החברה קדישא של קהילת פראג נוסדה בשנת ה'שכ"ד (1564), ותקנותיה מיוחסות לרבה של הקהילה באותה תקופה - המהר"ל מפראג.[דרושה הבהרה] אף שידועות חברות-קדישא קדומות יותר, זו של קהילת וילנה הוקמה לפי מסורת מקומית עוד בשנת ה'רמ"ז (1487), לא נותר תיעוד לתקנות קדומות יותר. התקנות המוקדמות ביותר של החברה קדישא הווילנאית, מתוארכות לשנת ה'ת"ל (1670). מלבד עיסוק בטהרת המת ובקבורתו, שכללו את ארגון ההלוויה והבאת מניין אנשים לכבוד המת; כללו פעילויות הארגון גם ביקור חולים, דאגה לטיפול רפואי הולם ומימונו, ותמיכה סוציאלית במשפחות. לאחר הקבורה, היו אנשי החברה קדישא מארגנים את ימי השבעה בבית המשפחה האבלה, והיו אחראים לאמירת קדיש אחרי מתים שלא השאירו קרובי משפחה שיעשו זאת. סופר החברה קדישא בראשית המאה ה-19, משה וולף ייטלס (ייטלש), הדפיס בין השנים 1828–1830 את מנהגי החברה, לצד תפילות שנהגו לומר בשלבים השונים של העיסוק בנפטר. בהערות השוליים של שני כרכי הספר, משוקעות עובדות ואנקדוטות ממקרים שאירעו בקהילה, הלוויותיהם של רבניה כמו רבי מאיר פישלס ורבי יחזקאל לנדא, והוראות מיוחדות שלהם במקרים שונים. בית הכנסת המיוחד לחברי החברה קדישא, היה הקלויז בפראג, שלצידו עמד "בית הטהרה" של החברה קדישא, ומאחוריהם בית הקברות היהודי העתיק בפראג בתחילת המאה ה-21, משמש בית הכנסת כחלק ממתחם המוזיאון היהודי בפראג, ובו תצוגת קבע של תשמישי קדושה ופריטים שהיו בשימוש בטקסים יהודיים מהמאה ה-16 ועד המאה ה-19; ומוצגת בו תערוכת ציורים בממדים גדולים בסגנון הבארוק המאוחר, ובה 15 תמונות המתארות את פעילות החברה-קדישא. התמונות הוזמנו בידי הנהלת החברה-קדישא, הצייר אינו ידוע, אך תאריך ציור התמונות משוער לשנת 1772. בערך בתקופה זו חדלו לקבור בבית הקברות העתיק של העיר. מדיה וקבצים בנושא בית הטהרה של החברה קדישא של פראג בוויקישיתוף משה וואלף בן אהרן בער ייטלש, זיכרון ליום אחרון - מחברת שנייה, פראג 1830, באתר היברובוקס בבית הקברות היהודי העתיק בפראג, ערים וקהילות בימי הביניים, המרכז ללימודי רוח בספרייה הלאומית יצחק יודלוב, ספרות ה"חברה-קדישא", בתוך: יצחק אלפסי (עורך), כ"ה לחי: מאסף לפרקי היסטוריה, הלכה, אגדה ומנהגים הקשורים לענייני חברה קדישא, תל אביב, תשס"ז, עמ' 78. ראו: דיני גוסס, עמ' 19–20, הערה 5.
צ'אד הו

צ'אד הו (באנגלית: Chad Ho, נולד ב-21 ביוני 1990) הוא שחיין דרום אפריקאי. הוא אלוף העולם (קאזאן 2015) בשחייה ל-5 ק"מ. הו נולד ביוהנסבורג. באולימפיאדת בייג'ינג (2008) סיים הו במקום תשיעי במשחה ל-10 ק"מ במים פתוחים בתוצאה של 1:52:13.1 שעות. באליפות העולם שנערכה ברומא, איטליה ביולי 2009 זכה הו במדליית ארד במשחה ל-5 ק"מ במים פתוחים בתוצאה של 56:41.9 דקות, אחרי תומאס לורץ מגרמניה (56:26.9 דקות) וספירידון יאניוטיס מיוון (56:27.2 דקות). נוסף לכך, הוא סיים במקום 23 במשחה ל-10 ק"מ בתוצאה של 1:53:13.1 שעות. באליפות העולם שנערכה בשאנגחאי, סין ביולי 2011 סיים הו במקום 20 במשחה ל-10 ק"מ בשחייה במים פתוחים בתוצאה של 1:54:58.6 שעות. באליפות העולם שנערכה בברצלונה, ספרד ביולי 2013 סיים הו במקום רביעי במשחה ל-5 ק"מ בתוצאה של 53.33.7 דקות, 5 עשיריות השנייה ממדליית ארד ובמקום שמיני במשחה ל-10 ק"מ בתוצאה של 1:49:26.3 שעות. באליפות העולם שנערכה בקאזאן, רוסיה ביולי 2015 זכה הו במדליית זהב במשחה ל-5 ק"מ במים פתוחים בתוצאה של 55:17.6 דקות, לפני רוב מופלס מגרמניה (55:17.6 דקות) ומטיאו פורלן מאיטליה (55:20.0 דקות). נוסף לכך, הוא סיים במקום 19 בתחרות ל-10 ק"מ (1:50:47.9 שעות). צ'אד הו, ברשת החברתית אקס (טוויטר) צ'אד הו, באתר הוועד האולימפי הבין-לאומי צ'אד הו, באתר olympedia.org
פרסי בחירת הנוער 1999

טקס פרסי בחירת הנוער לשנת 1999 הוא הטקס הראשון שהתקיים במסגרת פרסי בחירת הנוער האמריקאים. הטקס התקיים ב-1 באוגוסט 1999 בשדה התעופה של סנטה מוניקה בקליפורניה ושודר בערוץ פוקס. לטקס לא היו מנחים, אולם בריטני ספירס הציגה אותו לצד הופעות האומנים קריסטינה אגילרה, בלינק-182 ואן סינק שהופיעו יחד עם גלוריה אסטפן. מספר המועמדויות הרב ביותר: הסרט "משחקי פיתוי" - 8 מועמדויות מספר הזכיות הרב ביותר: הסרט "משתגעים על מרי" + השחקן פרדי פרינז ג'וניור - 3 זכיות כל אחד אתר האינטרנט הרשמי של פרסי בחירת הנוער 1999 מדיה וקבצים בנושא פרסי בחירת הנוער 1999 בוויקישיתוף פרסי בחירת הנוער 1999, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 1999, במסד הנתונים הקולנועיים IMDb (באנגלית)
כף פרוול

כף פרוול (בגרינלנדית: Uummannarsuaq; בדנית: Kap Farvel) הוא מצוק בדרום האי אגר בגרינלנד. כף פרוול היא הנקודה היבשתית הדרומית ביותר בגרינלנד ומהווה נקודה חיבור בין האוקיינוס האטלנטי וים לברדור. קו הרוחב של הכף זהה לקו הרוחב של אוסלו, סנקט פטרבורג ואיי שטלנד. האי אגר והאיים הקטנים שלידו הם חלק מארכיפלג כף פרוול. הארכיפלג הוא חלק מהעיר ננורטליךּ (Nanortalik) שבמחוז כויאשק. ערך זה הוא קצרמר בנושא גרינלנד. אתם מוזמנים לתרום לוויקיפדיה ולהרחיב אותו.
מדפורד (אורגון)

מדפורד (באנגלית: Medford) היא בירת מחוז ג'קסון במדינת אורגון בארצות הברית. העיר שוכנת על גדות נחל בר קריק (Bear Creek) בדרום-מערב אורגון. בעיר מתגוררים 74,907 תושבים (נכון ל-2010), ובמטרופולין שלה מתגוררים 203,206 תושבים (נכון ל-2010). ב-1883 הגיעה לאזור קבוצה של מהנדסים וסוקרים במטרה לקבוע את המסלול של מסילת הרכבת העתידית בעמק רוג (Rogue Valley) שתקשר את צפון אורגון לגבול עם קליפורניה. תושבי העיירה ג'קסונוויל קיוו שהמסילה תעבור בעיירתם, אולם המהנדסים החליטו לבנות את המסילה מזרחה יותר, קרוב יותר לבר קריק. כמו כן הוחלט לבנות עיירה חדשה שתשמש כתחנה עבור המסילה. דייוויד לורינג, אחד המהנדסים, הציע לקרוא לה מדפורד, על שם עיר מולדתו מדפורד במסצ'וסטס. הבנייה החלה כעבור שנה ומדפורד נוסדה באופן רשמי על ידי אספת הנבחרים של אורגון ב-24 בפברואר 1885. מדפורד קיבלה מעמד של עיר ב-1905. היא המשיכה לגדול וב-1927 היא הפכה לבירה של מחוז ג'קסון במקום ג'קסונוויל. את העיר משרת נמל התעופה רוג ואלי אינטרנשיונל-מדפורד, הנמצא במרחק של 6 קילומטרים צפונית למרכז העיר. מדפורד נמצאת על מסלול כביש בין-מדינתי 5, המקשר בין העיר סן דייגו במדינת קליפורניה ובין העיירה בליין במדינת וושינגטון. איטליה אלבה, איטליה מדיה וקבצים בנושא מדפורד בוויקישיתוף אתר האינטרנט הרשמי של מדפורד (באנגלית) מדפורד, ברשת החברתית פייסבוק מדפורד, ברשת החברתית אקס (טוויטר) מדפורד, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית. אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
מדפורד

האם התכוונתם ל... מקומות מדפורד (מסצ'וסטס) – עיר במדינת מסצ'וסטס בארצות הברית. מדפורד (אורגון) – עיר במדינת אורגון בארצות הברית. אישים קיי מדפורד – שחקנית וקומיקאית אמריקאית.
רמת קליפורניה

רמת קליפורניה (באנגלית: California Plateau;‏ היא רמה גלית מכוסה קרח, באורך 48 ק"מ וברוחב שבין 3.6 ל-19.6 ק"מ, המתנשאת לגובה 3,000 מ' בצדו במזרחי של קרחון סקוט. גובהה המקסימלי של הרמה הוא 3,275 מטר בהר בלקברן שבקצה הדרומי שלה. את צדה הצפון-מערבי של הרמה מציינים צוקי הסלע התלולים של מתלול ווטסון; הצד הדרום-מזרחי משתפע בהדרגה אל פני הקרקע המתגבהים של קרח פנים-הארץ. הסקר הגאולוגי של ארצות הברית מיפה את הרמה על פי מדידות קרקע ומצילומי אוויר של צי ארצות הברית בין 1960 ל-1964, והוועדה המייעצת לשמות אנטארקטיים קראה לה על שם כמה סניפים של אוניברסיטת קליפורניה, ששלחו מספר רב של חוקרים לעבודה באנטארקטיקה.
פרסי בחירת הנוער 2000

טקס פרסי בחירת הנוער לשנת 2000 התקיים ב-6 באוגוסט 2000 בסנטה מוניקה שבקליפורניה ושודר בערוץ פוקס. לטקס לא היו מנחים, אולם פרדי פרינז ג'וניור הציג אותו לצד הופעות האומנים 98 דיגריז, בי.בי מאק, נו דאוט ואנריקה איגלסיאס. הספורטאיות האחיות סרינה וונסה ויליאמס קיבלו בטקס זה את פרס הישג יוצא מגדר הרגיל על הישגים בענף הספורט טניס. מספר המועמדויות הרב ביותר: הזמרת בריטני ספירס - 7 מועמדויות מספר הזכיות הרב ביותר: הלהקה אן סינק - 4 זכיות אתר האינטרנט הרשמי של פרסי בחירת הנוער 2000 מדיה וקבצים בנושא פרסי בחירת הנוער 2000 בוויקישיתוף פרסי בחירת הנוער 2000, במסד הנתונים הקולנועיים IMDb (באנגלית) מועמדויות וזכיות בפרסי בחירת הנוער 2000, במסד הנתונים הקולנועיים IMDb (באנגלית)
פאבו טלוולה

פאבו טלוולה (בפינית: Paavo Talvela;‏ 19 בינואר 1897 – 30 בספטמבר 1973) היה גנרל פיני שלחם בצבא פינלנד במהלך מלחמת העולם השנייה. טולוולה נולד בוונטה שבמחוז הדוכסות הגדולה של פינלנד (אז האימפריה הרוסית היום פינלנד). כמו צעירים פינים רבים שרצו לשים קץ לשלטון הדיכוי הרוסי, הוא התגייס לצבא הקיסרות הגרמנית, ולחם לצד גרמניה במהלך מלחמת העולם הראשונה, אז רכש ידע צבאי בסיסי. לאחר שפינלנד זכתה בעצמאות חזר אליה התגייס לתנועת "המשמרות הלבנים" ולקח חלק במלחמת האזרחים הפינית. הוא נודע כמפקד נועז, מעולה בהתקפה אך חסר משמעת מעט. הוא הרשים את מפקד הצבא הברון קארל גוסטף אמיל מנרהיים וב-1939 כבר היה קולונל. ערך מורחב – פינלנד במלחמת העולם השנייה הוא השתתף במלחמת החורף, ובמהלכה זכו חייליו לפרסום כ-"כוח T". בקרב טולוואיירווי (שהיה למעשה הקרב הגדול הראשון במלחמה זו) ביחד עם אארו פאיארי השמיד טלוולה שתי דיוויזיות רוסיות מהארמייה השמינית. לאחר הקרב הועלה לדרגת גנרל-מיור. שיטתו של טלוולה בקרבות זכתה לכינוי "מוטי". במסגרת שיטה זו היו הפינים מאתרים יחידות רוסיות שהתרחקו ואז נפטרים מהן בתנאים שלהם. מפקדים פינים נוספים עשו שימוש בטקטיקה זו ביניהם היילמאר סילאסוואו, ווולדמאר הגלונד. טלוולה המשיך להילחם באזור אגם לדוגה עד חתימת חוזה השלום ב-1940. לאחר מכן חזר לחיים אזרחיים ויצא למספר משלחות לגרמניה הנאצית בשם פינלנד. עם התחלת מלחמת ההמשך חזר טלוולה לצבא, קודם לדרגת גנרל, והיה חוד החנית של הפלישה הפינית לשטחי רוסיה. הוא מוטט לחלוטין את הארמייה השביעית הרוסית וחזר לגבולות הפיניים שלפני מלחמת החורף. מכל המצביאים הפיניים במלחמה זו טלוולה הגיע למרחק הגדול מכולם, והקים ראש גשר על נהר הסוויר. אולם במאי 1942 הותקף ונאלץ לנטוש אותו. במהלך המלחמה זכה בצלב מנרהיים. בינואר נשלח טלוולה כדי לייצג את פינלנד במשא ומתן עם גרמניה. הוא נפגש עם אדולף היטלר ושוחח עמו בערך שעה, הוא עתיד להיפגש עם היטלר עוד פעמיים בחייו. אולם המשימה הדיפלומטית הוגיעה אותו ולבקשתו הוא הוחזר לחזית. בשנת 1944 כשהיחסים בין גרמניה לפינלנד הורעו, הציע ראש האס אס היינריך הימלר לטלוולה להיות ראש הסיעה הגרמנית בפינלנד, אולם טלוולה סרב. הוא מת בהלסינקי בשנת 1973. אשתו מתה בשנת 1989. בחייו הוא פרסם ספר בן שני כרכים בשם "Sotilaan elämä – muistelmat" ("חיים של חייל"), המבוסס על זכרונותיו. מדיה וקבצים בנושא פאבו טלוולה בוויקישיתוף אל"מ (מיל') בני מיכלסון, ‏70 שנה למלחמת החורף - גוליית ניצח אבל בקושי, מערכות 430, 2010 מיכאל הרסגור ואהוד פוקס, רגעים היסטוריים ורגעים היסטריים, הוצאת דביר עמ' 196. מיכאל הרסגור ואהוד פוקס, רגעים היסטוריים ורגעים היסטריים, הוצאת דביר עמ' 212. מיכאל הרסגור ואהוד פוקס, רגעים היסטוריים ורגעים היסטריים, הוצאת דביר עמ' 217. מיכאל הרסגור ואהוד פוקס, רגעים היסטוריים ורגעים היסטריים, הוצאת דביר עמ' 220.